Samarbeidskontrakt for Gruppe 1

Gruppe 1 består av fire studenter som studerer IT på Høgskulen på Vestlandet, campus Førde. Disse fire studentene er Kevin, Gunnar, Sebastian og Thomas. Dette er en samarbeidskontrakt innen ett prosjekt som gruppen har fått utdelt i klassen. Temaet til gruppa er drivstoffpriser. Målet med prosjektet er at vi skal lage en App/nettside som skal vise hvor det er billigst drivstoff. Gruppen har hatt flere møter og avtaler om hvordan prosjektet skal fungere. Vi har kommet til enighet om hva hver enkelt person skal gjøre for gruppa i prosjektet og hva som blir konsekvensene om man ikke følger opp til disse avtalene.

Den første avtalen gruppen har er rett og slett å komme presist til avtalte møter. Dette er for at prosjektet vi jobber med skal være seriøst og ikke være at man kan vimse rundt å tro at alt arbeidet blir gjort av de resterende i gruppen. Vi har avtalt at vi skal ha minst ett møte i uken der vi jobber med prosjektet. Hvis vi ser dette blir for lite så skal vi planlegge ett møte til eller jobbe via nettet i lag(Skype/Discord). Straffen for å ikke møte opp til avtalt tid er så enkel som at den personen det gjelder må spandere tre(!) runder på byen til gruppen. Ingen studenter ønsker en slik straff på disse tøffe økonomiske tidene så med denne avtalen håper vi at alle i gruppen stiller til avtalt tid.

En annen regel som vi har i gruppen er at alle skal bidra med sitt når vi jobber i lag. For noen er det kanskje lett for å gjøre andre ting mens resten av gruppen arbeider med prosjektet. Dette er noe vi ikke aksepterer. Vi syns at det er viktig at alle gjør sin del av oppgaven, eller i det minste bidrar! Unnasluntring tolereres ikke.

Vi synes at det er viktig at alle i gruppen prøver å komme med kreative løsninger til prosjektet. Samtidig det er viktig at ingen blir for sjefete og ikke lar andre komme til ordet med sine forslag. Idépoliti vil vi ikke ha noe av!

Kevin Gunnar Sebastian Thomas